accentenoifair.ro

Artisan Food Market ed. a XIII-a
2026-10-16 10:00 - 2026-10-18 20:00 (UTC+0) | Bulevardul Unirii nr. 22, București, Bucuresti, 030823, România
Cea de a XIII-a ediție o vom desfășura la BIBLIOTECA NAȚIONALĂ A ROMÂNIEI în aceeași atmosferă prietenoasă și jovială din inima Bucureștiului, în weekendul 16 - 18 OCTOMBRIE. Ediția a XIII-a marchează o schimbare de scară: mutarea la BIBLIOTECA NAȚIONALĂ A ROMÂNIEI - o locație de referință cu multiple beneficii pentru vizitatori și expozanți – desfașurarea pe o suprafață de 10 ori mai mare, 1600mp și ținta de 25.000 de vizitatori. Scalăm Artisan Food Market cu scopul de a deveni cel mai amplu eveniment dedicat produselor locale artizanale din România prin dezvoltarea unei echipe de profesioniști cu experiență de 20 de ani pe piața de trade show marketing și rezultate remarcabile pe piața de târguri și festivaluri. Nu este o strategie forțată ci este o dezvoltare organică urmare a impactului pe care l-a avut fiecare ediție Artisan Food Market.

Așadar, te așteptăm alături de 100 de artizani locali din toată țara să înțelegem împreună ce inseamnă sustenabilitatea locală, interacțiunea directă cu sursa de hrană sănătoasă, trasabilitate, povești gastro-oenologice remarcabile, valorificarea unor rețete locale vechi, reinterpretări de produs. Vor fi degustări, facem educație privind consumul de produse locale, vorbim despre unicitate, sprijin și despre multe alte valori, așa cum te-am obișnuit.
Proiectul nostru își face datoria în continuare și vizează nevoia interacțiunii directe între producător și consumator, în acord cu responsabilizarea și educarea publicului prin care sprijinim creșterea consumului de produse sănătoase și produse artizanale gourmet, dar și creșterea vizibilității micilor antreprenori ca acțiune sănătoasă pentru dezvoltarea comunităților locale.
Te așteptăm și pe tine să intri în cea mai frumoasă și creativă atmosferă dedicată fenomenului producției artizanale food & drink din România, în inima Bucureștiului. Reactivăm toate componentele. Cea mai mare ediție de până acum, cu ținta de a depăși toate recordurile anterioare. O creștere organică firească:
- 1600mp de spațiu expozițional – cu 100 de standuri pentru 25.000 vizitatori. Cei mai buni producători artizanali din România, selectați pentru calitate și autenticitate. Locul de întâlnire cu produse artizanale remarcabile ale fenomenului food & drink din România, cu experiențele senzoriale create în jurul degustărilor și poveștilor remarcabile, ale unor produse create după rețete vechi sau reinterpretate.

Masterclass-uri la scenă: susținute de specialiști din industrie - inițieri în arta degustării și a pairingului, demo cooking-uri, prezentări și demonstrații live cooking pentru o serie de produse unice la nivel local și național prin povestea din spatele producătorilor, a rețetelor și metodelor de preparare, a premiilor câștigate;

Conferințe la scenă: pe teme de interes;

Spațiu și conexiuni B2B – coordonate/mijlocite de organizatori.

Ateliere educative pe teme gastro: dedicate copiilor și adulților.

...și alte surprize, updatăm programul din mers;

Dorința noastră, ca și a ta, suntem siguri, este să facem din patrimoniul cultural gastronomic românesc un brand de țară și să creștem consumul de produse locale artizanale. Și asta o putem face numai împreună! Așadar, te așteptăm să ne vizitezi și să fii parte din fenomenul producției artizanale food & drink din România.

Dacă ar fi să folosim termeni din industria muzicală, la Artisan Food Market ed. a XIII-a vom avea un line-up remarcabil, de neratat, și un play-list care o să vă bucure toate simțurile. Vocile și poveștile artiștilor fenomenului producției artizanale food & drink & more din România le asculți direct la BIBLIOTECA NAȚIONALĂ A ROMÂNIEI.

Scalarea Artisan Food Market este susținută de o echipă cu peste 20 de ani experiență în trade show marketing și de susțineri media importante, de-a lungul istoriei sale, printre care Magic FM, Rock FM, Radio România Actualități, Antena 1, TVR, AgroTV, Ziarul Financiar, G4Food, Gault&Millau România, GastroArt și Vinul.ro, WinesdayAPP și alți prieteni.

Save the date Artisan Food Market ed. a XIII-a | 16 - 18 OCTOMBRIE | BIBLIOTECA NAȚIONALĂ A ROMÂNIEI | 10:00 - 20:00 |
